Pawet: Беліцкая парафія\nКасцёл парафіяльны знаходзіцца ў мястэчку Беліца, у Лідскім павеце і дэканаце. Вёскі і мястэчкі прыналежныя да парафіі выкладзены ніжэй па алфавіту.\nАбрамаўшчына (Abramowszczyna), фальварак яснавяльможнага пана Тамашэўскага, у кірунку на летні ўсход, палова малой мілі.\nАгароднікі (Ogrodniki), вёска васпана Пузыны, у кірунку на летні ўсход, паўтары мерныя мілі.\nАльшэўцы (Olszewcy), вёска, карчма і млын ксяндзоў дамініканаў, у кірунку на летні ўсход, палова малой мілі.\nАстравухі (Ojhowy), шляхецкая ваколіца, у кірунку на поўнач адна мерная міля.\nБаравічы (Barwicze), вёска Найяснейшага князя ваяводы Віленскага  ў дзяржанні Найяснейшай княжны экс-падкаморавай, у кірунку паміж поўначчу і летнім усходам, адна мерная міля.\nБеліца (Bielica), двор тых жа, над ракой Нёманам, у кірунку на поўдзень, 600 альбо больш крокаў ад касцёла парафіяльнага.\nБандары (Bondnarze), вёска за Нёманам, таго ж князя, у дзяржанні ў васпана Статкевіча, генерал-маёра войск ВКЛ, у кірунку паміж летнім і зімовым усходам, палова вялікай мілі.\nВашкевічы (Waszkiewicze), двор, касцёл філіяльны і карчма над Нёманам васпана Пузыны, у кірунку на летні ўсход паўтары мерныя мілі.\nГанцавічы (Hancewicze), фальварак і вёска над Нёманам васпана Пузыны, у кірунку на летні oсход, адна вялікая міля.\nГанчары (Hanczary), вёска і карчма васпана Пузыны, у кірунку на летні усход, паўтары вялікія мілі.\nГезгалы (Giezgaly), вёска за Нёманам, таго ж Князя, у дзяржанні ў васпана Мараўскага, у кірунку паміж зімовым усходам і поўднем, адна мерная міля.\nДзітрыкі (Dzitryki), вёска Найяснейшага князя ваяводы Віленскага, у дзяржанні ў васпана Статкевіча, у кірунку паміж поўначчу і летнім усходам, адна мерная міля.\nДзякавічы (Dziakowicze), засценак Найяснейшага князя ваяводы Віленскага, у дзяржанні ў васпана Статкевіча, у кірунку на поўнач, паўтары малыя мілі.\nДроздава (Drozdowo), вёска васпана Пузыны, старасты Дзевянішскага, у кірунку на поўнач, адна вялікая міля.\nЕльня (Jelna), кляштар, касцёл і фальварак ксяндзоў дамініканаў, у кірунку на летні ўсход, чвэрць вялікай мілі.\nЕльня (Jelna), двор васпана Бароўскага, у кірунку на летні ўсход, палова малой мілі.\nЖомайдзі (Zomojdz), вёска Найяснейшага князя ваяводы ў дзяржанні васпана Статкевіча, у кірунку на летні ўсход, адна вялікая міля.\nЖучкі (Zuczki), засценак Найяснейшага князя ваяводы ў дзяржанні Найяснейшай княжны экс-падкаморавай, у кірунку на поўнач адна малая міля.\nЗарачаны (Zarzeczany), вёска васпана Статкевіча, васпана Бароўскага і васпана Тамашэўскага, там жа, недалёка дзве карчмы, у кірунку на летні ўсход палова мернай мілі.\nЗачэпічы (Zaczepicze), за Нёманам, вёска і карчма Найяснейшага князя ваяводы ў дзяржанні васпана Мараўскага, у кірунку паміж зімовымі поўднем і захадам, адна вялікая міля.\nЗбляны (Zblany), двор Найяснейшага князя ваяводы ў дзяржанні Найяснейшага князя Радзівіла, палкоўніка, у кірунку на зімовы захад, адна вялікая міля.\nЗбляны (Zblany), вёска і царква Найяснейшага князя ваяводы ў дзяржанні васпана Мараўскага, у кірунку паміж зімовым поўднем і захадам, адна мерная міля.\nІстакі (Istoki), двор васпана Статкевіча, у кірунку на летні ўсход, палова вялікай мілі.\nКанюшаны Малыя (Koniuszany Maly), фальварак і вёска Найяснейшага князя ваяводы ў дзяржанні васпана Мараўскага, у кірунку паміж летнім захадам і поўначчу, паўтары мерныя мілі.\nКанюшаны Вялікія (Koniuszany Wielkie), вёска васпана Статкевіча, у кірунку паміж поўначчу і летнім усходам, паўтары малыя мілі.\nКаршакі (Korszaki), засценак за Нёманам Найяснейшага князя ваяводы ў дзяржанні васпана Мараўскага, у кірунку паміж поўднем і зімовым захадам, палова вялікай мілі.\nКрывічы (Krzywicze), двор, царква і вёска, за некалькі крокаў ад двара васпана Будкевіча, у кірунку паміж зімовым і летнім захадам, чвэрць мернай мілі.\nКрасная (Krasna), вёска Найяснейшага князя ваяводы ў дзяржанні васпана Мараўскага, у кірунку на зімовы захад, палова малой мілі.\nЛазяны (Loziany), фальварак і вёска за некалькі крокаў ад двара таго ж Найяснейшага князя ваяводы ў дзяржанні васпана Мараўскага, частка вёскі Лазяны належыць да беліцкіх кальвіністаў, у кірунку на зімовы захад, адна малая міля.\nЛайкоўшчына (Lojkowszczyna), засценак Найяснейшага князя ваяводы ў дзяржанні васпана Мараўскага, у кірунку на зімовы захад, адна вялікая міля.\nМасявічы (Mosiewicze), вёска васпана Пузыны, у кірунку паміж поўначчу і летнім усходам, палова мернай мілі.\nНясілаўцы (Niesilowce), вёска за Нёманам, вёска, карчма і млын таго ж маёнтка Найяснейшага князя ваяводы ў дзяржанні васпана Мараўскага, у кірунку паміж зімовым усходам і поўднем, чвэрць мернай мілі.\nПарэчча (Porzecze), вёска Найяснейшага князя ваяводы ў дзяржанні Найяснейшага князя Радзівіла, палкоўніка, у кірунку на зімовы захад, адна мерная міля.\nРуда (Ruda), вёска, карчма і млын за Нёманам Найяснейшага князя ваяводы ў дзяржанні васпана Статкевіча, у кірунку паміж летнім і зімовым усходам, адна вялікая міля.\nСаламянка (Slominka), карчма і засценак васпана Статкевіча, у кірунку на поўнач, адна мерная міля.\nСіманы (Szymany), вёска, частка - ксяндзоў дамініканаў, частка - васпана Статкевіча і васпана Бароўскага, у кірунку на летні ўсход, палова малой мілі.\nСтокі (Stoki), двор, каля яго карчма Найяснейшага князя ваяводы, ў дзяржанні Найяснейшай княжны экс-падкаморавай, у кірунку на поўнач, чвэрць малой мілі.\nСялец (Sielec), фальварак на Нёманам Найяснейшага Князя ваяводы ў дзяржанні васпана Статкевіча, у кірунку паміж летнім і зімовым усходам, адна малая міля.\nСялец (Sielec), вёска і карчма каля фальварка, таго ж ягамосці, там жа.\nЧаплеўшчына (Czaplowszczyzna), фальварак васпана Соўкі, ротмістра Лідскага і вёска таго ж ягамосці, у кірунку паміж летнім захадам і поўначчу, палова мернай мілі.\nНяцеча (Nieciecza), парафіяльны касцёл у тым жа павеце і дэканаце на землях васпані Барымоўскай, Лідскай стольнікавай, у кірунку на летні захад, адна мерная міля.\nДзятлава (Zdzieciel), парафіяльны касцёл за Нёманам, у павеце і дэканаце Слонімскім, на зямлі васпана Солтана, у кірунку на поўдзень, тры вялікія мілі ад касцёла парафіяльнага Беліцкага.\nЖалудок (Zoludek), парафіяльны касцёл у павеце і дэканаце Лідскім, на землях васпана Тызенгаўза, у кірунку на зімовы захад, тры вялікія мілі.\nЗначнейшыя гарады каля касцёла:\nЛіда , судовы горад, ляжыць на поўнач, чатыры мерныя мілі.\nНаваградак , судовы горад, у кірунку паміж летнім і зімовым усходам, пяць вялікіх міль.\nДарога з Беліцы да Ліды, спачатку ідзе пясчанымі палямі да ракі Дзітва, на рацэ мост і грэбля да карчмы якая называецца Пескі, потым пясчаная і няроўная дарога ідзе пушчай і зараслямі.\nЗ Беліцы да Наваградка перавоз Шоўкавы (Szolkowy) на рацэ Нёман за палову мілі ад Беліцы, пясчаная і няроўная дарога ідзе пушчай аж пад Наваградак.\nЗ Беліцы да Ліды, летняя дарога пяць гадзін язды, узімку тры гадзіны.\nЗ Беліцы да Наваградка летняя дарога сем гадзін язды, узімку пяць гадзіны.\nАзёр вялікіх і малых, як і багнаў, і балот няма.\nСтаў Найяснейшага князя ваяводы Віленскага пры двары Стокі, з крыніц, якія там выцякаюць, малы і неглыбокі, у кірунку на поўнач, чвэрць малой мілі.\nСтаў ксяндзоў дамініканаў, недалёка вышэй ад згаданага кляштара, малы зарослы і неглыбокі, з мясцовых крыніц.\nСтаў і канал васпана Статкевіча пры двары Істакі, малы, з крыніц, якія там выцякаюць, у кірунку на летні ўсход, палова вялікай мілі.\nСтаў Найяснейшага князя ваяводы, недалёка ад мястэчка Беліца, малы зарослы і неглыбокі, на рацэ, якая мае назву Нёманак, дзе грэбля ідзе да перавозу, у кірунку паміж зімовым усходам і поўднем.\nКаналаў два, пры двары Збляны Найяснейшага князя ваяводы Віленскага, выцякаюць з мясцовых крыніц, у кірунку на зімовы захад адна вялікая міля.\nСтаў Найяснейшага князя ваяводы, каля вёскі Руда, за Нёманам, з рэчкі, названай Ізва, не глыбокі і малы, у кірунку паміж летнім і зімовым усходам, адна вялікая міля.\nПалёў у парафіі Беліцкай ёсць болей чым лясоў, аднак, пачаўшы ад вёскі Руда за Нёманам, паміж летнім і зімовым усходам, да вёскі Гезгалы, паміж зімовым усходам і поўднем за адну мілю ад парафіяльнага касцёла, у абсяг і ўглыб каля трох міль, знаходзіцца сасновае дрэва, здатнае для будоўлі. Потым уздоўж Нёмана, пачаўшы ад двара Вашкевічы васпана Пузыны, ад летняга ўсходу да зімовага захаду да вёскі Развады Найяснейшага князя ваяводы, паміж невялікіх ляскоў цягнуцца на дзве мілі вялікія дубравы, сасновыя гушчары, але не здатныя да будоўлі а толькі на паліва. Каля двара Вашкевічы васпана Пузыны сасновы бор, шмат таварнага дрэва здатнага для будоўлі, у абсяг і ўглыб на некалькі сотняў крокаў, ад касцёла парафіяльнага на летні ўсход паўтары мілі. Таксама пры двары Стокі Найяснейшага князя ваяводы, альховы гай на некалькі сотняў крокаў, калі ехаць ад Беліцы да Ельні, з левага боку, за чвэрць мілі на поўнач. Пры двары Крывічы васпана Будкевіча, паміж зімовым і летнім захадам за чвэрць мілі па правую руку дужы альховы гай і гушчар з асіны, бярозы і ясеню, гушчар займае дваццаць ці болей моргаў, пры тым жа двары на зімовы захад за чвэрць мілі па правую руку гай бярозавы і асінавы, часткова з алешынай, гай мае назву Сідараўшчына (Sidorowszczyna) Найяснейшага князя ваяводы, належыць да Беліцкага двара, трыццаць ці болей моргаў. Пры двары Збляны Найяснейшага князя ваяводы, на зімовы захад адна вялікая міля ад касцёла парафіяльнага, каля двара гай бярозавы і асінавы, называецца Кобраўшчына (Kobrowszczyzna). За адну мілю ў кірунку на поўнач трушчоба пад назвай Саламянка (Slomianka) плошчай болей за трыццаць моргаў, належаць Найяснейшаму князю ваяводзе. Так сама на летні ўсход па правую руку палова мілі лес пад назвай Ломышча (Lomyszcza) плошчай некалькі моргаў. Лес Грушэўнік (Hruszewnik), лес Кудравы (Kudrawy), там жа трэці лес Рой, плошчай (...) моргаў, належаць Найяснейшаму князю ваяводзе, на летні захад і поўнач чвэрць мілі ад касцёла, у шмат якіх месцах кусты і лес плошчай па некалькі моргаў, якія не маюць сваіх уласных назваў.\nМлыноў восем, васпана Пузыны на Дзітве, Найяснейшага князя ваяводы на Ізве, Моўчадзі, Нёманку, ксяндзоў дамініканаў у Ельні, васпана Статкевіча два ў Істаках, Найяснейшага князя ваяводы ў Стоках, адзін на ставах, як апісана ў раздзеле 5 пра ставы.\nТартакі і волюшы два, у Рудзе на рацэ Ізва і ў Нясілаўцах на рацэ Моўчадзі Найяснейшага князя ваяводы Віленскага. Іншых машын як водных, так і ветраных, як і месцаў, адзначаных старажытнасцю ці якія маюць адносіны да натуральнай гісторыі, няма.\nАдлегласці па партыкулярных дарогах і публічных трактах у парафіі:\n1. Дарога да Ельні, адначасова публічны зімовы тракт і летні Віленскі, пачаўшы ад парафіяльнага Беліцкага касцёла, на летні ўсход полем цераз грэблю і масткі, у канцы вёскі Альшэўцы (Olszewcy) ксяндзоў дамініканаў налева тракт Віленскі да Ліды, за некалькіх крокаў (злева) знаходзіцца карчма Ельня ксяндзоў дамініканаў, а справа бачны іх жа касцёл і кляштар. Дарога сухая, але пясчаная і ідзе палову мілі да карчмы пад назвай Істакі (справа) і па правую руку бачны двор васпана Статкевіча які таксама называецца Істакі. Ад карчмы Істакі сухая і роўная дарога ідзе чвэрць мілі да карчмы Саламянка (Slominka) таго ж васпана Статкевіча, ад гэтай карчмы блізка карчма Жучкі (справа) Найяснейшага князя ваяводы Віленскага, каля засценка Жучкі, злева ж бачна ваколіца Астравухі. Далей, палову чвэрці мілі, дарога ідзе цераз грэблю і малы масток да вёскі і карчмы Дроздава васпана Пузыны. З Дроздава сухая і пясчаная дарога праз палову мілі прыводзіць да карчмы, якая называецца Дзітва, дзе па правую руку за чвэрць мілі бачна ўніяцкая царква ў вёсцы Ганчары васпана Пузыны, ад Ганчароў праз чвэрць мілі па правую руку бачны двор і бор таго ж васпана Вашкевічы, і там мяжа парафіі Беліцкай.\n2. Дарога партыкулярная да Вашкевічаў васпана Пузыны ў кірунку на летні ўсход ідзе праз поле, цераз хмызняк, цераз грэблю і масткі і праз вёску Альшэўцы ксяндзоў дамініканаў, дарога месцамі сухая, пясчаная, камяністая паўтары мілі там мяжа парафіі Беліцкай.\n3. Дарога да Сяльца і тракт да Сяльца ў кірунку паміж летнім і зімовым усходам, ідзе полем, часткова праз зараслі, пясчаная, ідзе праз грэблю і масток праз вёску Альшэўцы ксяндзоў дамініканаў, чвэрць мернай мілі ад касцёла парафіяльнага, у Альшэўцах па левай руцэ бачны касцёл і кляштар тых жа ксяндзоў дамініканаў у Ельні. Далей цераз грэблю міма карчмы пана Статкевіча (справа) і вёскі Зарачаны (злева), праз некалькі крокаў па правую руку бачны фальварак васпані Тамашэўскай, тут сухі пясчаны гасцінец бярэ крута ўправа і праз вёску Сялец Найяснейшага князя ваяводы ідзе да перавозу цераз Нёман, дзе пераправіўшыся за Нёман, праз некалькі сотняў крокаў будзе карчма і вёска Руда таго ж Найяснейшага князя, адна вялікая міля ад касцёла парафіяльнага, тут заканчваецца Беліцкая парафія.\n4. Дарога і вальны гасцінец да Наваградка пачынаецца ад касцёла парафіяльнага Беліцкага, у кірунку паміж летнім і зімовым усходам, ідзе да перавозу цераз Нёман да карчмы Шоўкаў палова мілі, далей пушча да трушчобы пад назвай Глушыца - міля, дзе ёсць малы не балоцісты брод і дрэнны масток, далей палова мілі пушча да ... мяжуючых у пушчы Беліцкай і Дзятлаўскай васпана Солтана, дарога пясчаная і няроўная, дзве мілі і тут мяжа парафіі Беліцкай.\n5. Дарога да Дзятлава і тракт Слонімскі пачынаецца на поўдзень ад касцёла парафіяльнага, праз некалькі сотняў крокаў праходзіць праз Беліцкі двор і перавоз цераз Нёман, дзе паром на канаце перавозіць за Нёман, праз некалькі сотняў крокаў ідзе праз вёску Нясілавічы, праз некалькі дзесяткаў крокаў будзе карчма такой жа назвы, ад якой праз некалькі крокаў па левую руку бачны млын і тартак (лесапілка) на рацэ Моўчадзь Найяснейшага князя ваяводы ў дзяржанні васпана Мараўскага, далей дарога ідзе цераз дрэнную грэблю, праз спачатку дубовы, а потым сасновы лес да вёскі Гезгалы Найяснейшага князя ваяводы ў дзяржанні васпана Мараўскага, дарога пясчаная, няроўная, адна мерная міля, і тут мяжа парафіі Беліцкай.\n6. Дарога да Жалудка, у кірунку на зімовы захад, адначасова летні тракт на Гародню, пачынаецца па правую руку ад парафіяльнага касцёла, праз некалькі сотняў крокаў будзе добры масток цераз ручай Сідараўшчына, які там жа з крыніц выцякае, па правую руку зарослы канал, па левай за некалькі дзесяткаў метраў Беліцкі двор Найяснейшага князя ваяводы ў дзяржанні васпана Мараўскага, далей па правую руку адразу за мостам ідзе дарожка да вёскі Красная, вёска за чвэрць мілі і належыць да Беліцкага двара. Далей гасцінец ідзе прама да карчмы, якая называецца Збляны, якая да Зблянскага двара належыць, адтуль управа ідзе зімовы гарадзенскі гасцінец, па якім праз чвэрць мілі будзе брод Смолач, дзе па правым баку за некалькі сотнях крокаў бачны Зблянскі двор, а па левым бярозавы і асінавы гай, які завецца Кобраўшчына, і тут мяжа парафій Беліцкай і Няцецкай. Ад Зблянскай карчмы праз вёску Збляны, дзе ёсць уніяцкая царква за мерную мілю паміж поўднем і зімовым захадам ад касцёла парафіяльнага, гасцінец ідзе прама да вёскі Панямонцы праз масток каля млына, які завецца Смалокі і належыць Зблянскаму двару, але знаходзіцца ў Жалудоцкай парафіі, тут па левым баку праз некалькі сотняў крокаў будзе Нёман, а з правага боку поле, гасцінец сухі, пясчаны, паўтары мілі да вёскі Панямонцы, якая ляжыць пры самым Нёмане і належыць Зблянскаму двару але Жалудоцкай парафіі, і тут мяжа парафіі Беліцкай.\n7. Дарога да вёскі Няцеч, дзе касцёл парафіяльны і двор той жа назвы,уласнасць васпані Баброўскай, стольнікавай Лідскай, пачынаецца ад касцёла парафільянага Беліцкага, у кірунку на летні захад, праехаўшы чвэрць мілі па левую руку, на зімовы захад праз зараслі ідзе дарожка да двара Крывічы, дзе ёсць уніяцкая царква (філіял Зблянскай царквы), недалёка і вёска з такой жа назвай васпана Будкевіча, якую бачна з гасцінца, праз некалькі сотняў крокаў ідзе дарога да вёскі Табала, якая належыць да Стоцкага двара і знаходзіцца ў парафіі Няцецкай, і тут мяжа парфіі Беліцкай і Няцецкай. Далей ідзе гасцінец, з правага боку якога - поле, а па левым боку зараслі і малы бярозава - асінавы, а часткова і сасновы гай. Гасцінец ідзе да самай вёскі Няцеча. Дарога ад пачатку пясчаная, часткова роўная, рэшта з выбоінамі і часам вільготная, адна вялікая міля.\n8. Дарожка да Малых Канюшан і Чаплеўшчыны (фальваркаў і вёсак), у кірунку паміж летнім захадам і поўначчу ад касцёла парафільянага, выехаўшы за мястэчка Беліца, за некалькі сотняў крокаў па левую руку полем ідзе дарожка да Чаплеўшчыны васпана Сарокі, палова мернай мілі, дарожка сухая, часткова пясчаная, часткова камяністая, па правую руку на летні захад бачна вёска Яманты, якая належыць да Стоцкага двара, а часткова да Малых Канюшан Найяснейшага князя ваяводы ў дзяржанні васпана Мараўскага, палова вялікай мілі ад касцёла парафіяльнага. Вёска Яманты належыць да Няцецкай парафіі, і тут мяжа парафіі Беліцкай.\n9. Тут жа выехаўшы з мястэчка Беліцы, за некалькі крокаў па правую руку цераз поле за чвэрць малой мілі цераз грэблю, каля двара Стокі і карчмы пад той жа назвай Найяснейшага князя ваяводы ў дзяржанні Найяснейшай княжны экс-падкаморавай, узяўшы ад карчмы ўлева, на поўнач ідзе дарожка праз вёску Навасады васпана Пузыны, за палову мілі часткова праз зараслі, часткова полем, да фальварка і вёскі Вялікія Канюшаны васпана Статкевіча, адна вялікая міля ад парафіяльнага касцёла, дарога сухая, пясчаная, камяністая, і тут мяжа парафіі Беліцкай.\nБеліцкая парафія не мяжуе з іншымі ваяводствамі і паветамі, але цалкам, з усімі вёскамі і мястэчкамі знаходзіцца ў Лідскім павеце, як пра тое вышай напісана.\nТакое апісанне нашай парафіі подпісам уласнай рукі пацвярджаю, кс. Францішак Кутоўскі (Кантоўскі).\n Караль Радзівіл (г. Трубы), памёр у 1790 г., ваявода віленскі (Niesiecki K. Herbarz Polski, T. 8. S. 137.)


Каму даспадоБы смак “кактэйля молатава”. У адносінах да беларуска-расійскіх “войнаў” слова “вайна” ўжо можна пісаць без двукосся? На днях на тэрыторыю расійскай амбасады былі закінуты дзве бутэлькі з запальнай сумессю. Адна з іх патрапіла ў салон аўтамабіля, які цалкам згарэў. Як паведаміў кіраўнік прэсавай службы ГУУС Мінска Аляксандр Ластоўскі, “мяркуецца, што хуліганскія дзеянні, якія выразіліся ў кіданні дзвюх бутэлек з запальнай су... Więcej »\nДадзены загад: яму — на Гамбію… Але нам, пэўна, усё ж у іншы бок. У беларускага кіраўніцтва, якое ў гэтым годзе асабліва актыўна шукае альтэрнатыву расійскім энерганосьбітам, з’явіўся новы кантынент у гэтым плане — Афрыка. Інфармацыйную прастору краіны літаральна “парвала” паведамленне аб тым, што Беларусь зацікаўлена ў здабычы карысных выкапняў у Гамбіі. Ва ўсякім выпадку, пра гэта заявіў міністр замежных спраў краіны Сяргей Мартынаў ... Więcej »\nГалавакружэнне ад поспехаў-2. Пачытаўшы сённяшнія расійскія газеты, паслухаўшы расійскія радыёстанцыі, паглядзеўшы расійскія тэлеканалы, прааналізаваўшы заявы асобных расійскіх чыноўнікаў, можна зрабіць адназначную выснову — у Беларусі ў хуткім часе павінен з’явіцца новы прэзідэнт. Прыводзім толькі некаторыя загалоўкі і вытрымкі з матэрыялаў і выказванняў нашых калег з “братняй” Расіі: “Дни Лукашенко сочтены”, “Лукашенко истекает нефтью... Więcej »\nЕўрасаюз становіцца “смачнейшым” за Расію. Гэта вынікае з ліпеньскага апытання лабараторыі «Новак». Пра апошнія тэндэнцыі ў гэтым пытанні распавёў у інтэрв’ю БелаПАН кіраўнік «Новака» прафесар Андрэй Вардамацкі. Арыентацыя на ўсходнюю суседку паслабляецца. Вардамацкі перакананы, што “ліпеньскае апытанне пацвердзіла ўпэўнены трэнд: у Беларусі адбылося вяртанне грамадскай свядомасці да традыцыйнай бівектарнасці”: “Яна існавала да траўня 2... Więcej »\nАпошні акорд паэта. Гэта здарылася трыццаць гадоў таму — падчас Алімпіяды-80 у Маскве. 25 ліпеня ад сардэчнага прыступу памёр акцёр Тэатра на Таганцы Уладзімір Высоцкі. (Прычыны яго смерці дагэтуль не зусім ясныя, бо анатаміраванне не рабілася.) Яму было сорак два гады. Папулярнасць артыста, які выконваў свае песні пад гітару, была тады неверагоднай. Практычна ў кожнай сям’і, у якой быў магнітафон (а гэта была ўжо рэч амаль звычайная), ... Więcej »\nЗанепакоеныя ЗША. Пра гэтую занепакоенасць заявіў пастаянны прадстаўнік ЗША пры АБСЭ Іен Келі, выступаючы 13 ліпеня перад Пастаянным саветам арганізацыі. Тэкст выступлення размешчаны на сайце місіі ЗША пры АБСЕ. Келі адзначыў, што ЗША занепакоены ціскам на апазіцыю і незалежныя СМІ ў Беларусі. “Пасля некаторых паляпшэнняў у канцы 2008 года мы са шкадаваннем адзначаем, што ў далейшым адбывалася толькі бесперапыннае парушэнне норм АБСЕ”,... Więcej »\nЛісты да запатрабавання. Расійская газета “Правда” атрымала ліст ад свайго сталага чытача з Беларусі. Ён скардзіцца на “недружественную политику”, якая праводзіцца расійскім кіраўніцтвам у дачыненні да Беларусі цягам апошніх гадоў. “Оказывается, что, на словах рассуждая о недопустимости пересмотра уроков истории, российское руководство на самом деле святость братских уз оценивает в кубометрах газа и баррелях нефти”, — падсумоўвае аўтар ... Więcej »\nЧаго чакаць ад новага польскага прэзідэнта? 4 ліпеня ў Польшчы з’явіцца новы прэзідэнт. Ужо вядома, што асноўная барацьба разгарнецца паміж Браніславам Камароўскім і Яраславам Качыньскім. Наколькі для нас увогуле важны гэтыя прэзідэнцкія выбары ў суседняй краіне? Роля Варшавы ўзмацнілася. Адразу трэба сказаць, што Польшча ў апошнія гады сур’ёзна ўзмацніла свой уплыў на Беларусь. Дастаткова нагадаць, что старшынёй Еўрапарламента з’яўляец... Więcej »\nГазават. “Дружба народаў” абвастрылася да мяжы. Напярэдадні 22 чэрвеня “Газпрам” прымяніў санкцыі да “беларускіх братоў”, нагодай для якіх названа запазычанасць у памеры каля 200 мільёнаў долараў. ...На святочных імпрэзах у Маскве напярэдадні Дня Перамогі прэзідэнты Расіі, Украіны і Беларусі падышлі да ветэранаў — пагутарыць і выпіць “франтавыя 100 грам”. Дзмітрый Мядзведзеў сімвалічна прыгубіў, Віктар Януковіч прыгубіў, а Аляксандр Лук... Więcej »\nЦі будзе ў Беларусі жанчына-прэзідэнт? Пакуль пра свае прэзідэнцкія амбіцыі ў голас заявілі толькі мужчыны. але ў адной з мінулых прэзідэнцкіх кампаній прымала ўдзел і экс-дэпутат палаты прадстаўнікоў наталля Машэрава. Сацыёлагі тады адзначалі, што яе рэйтынг амаль імгненна наблізіўся да 30 працэнтаў. і справа была не толькі ў прозвішчы знакамітага бацькі Наталлі Пятроўны... Ці мае намер Наталля Машэрава зноў пайсці ў прэзідэнты? Што ян... Więcej »


> Развіваем звязнае маўленне дашкольнікаў з дапамогай лэпбука\nРазвіццё звязнага маўлення ў дзяцей — адна з найважнейшых задач дашкольнай адукацыі, паколькі менавіта ў ім рэалізоўваецца асноўная, камунікатыўная, функцыя мовы і маўлення. Звязнае маўленне вызначае ўзровень агульнага маўленчага і разумовага развіцця. Улічваючы гэта, многія спецыялісты бачаць неабходнасць у спецыяльным маўленчым выхаванні. Пры яго арганізацыі варта звяртаць увагу на шэраг фактараў, якія ўплываюць на паспяховае развіццё маўлення, — маўленчае асяроддзе, сямейны дабрабыт, індывідуальныя асаблівасці асобы, пазнавальную актыўнасць дзяцей і інш.\nПаводле ўласных назіранняў, першай мовай для большасці дашкольнікаў, якую яны чуюць ад бацькоў і на якой вучацца размаўляць змалку, з’яўляецца дыялектная. З-за таго, што дзеці не выкарыстоўваюць на практыцы беларускую мову, у многіх з іх існуюць праблемы са звязным беларускамоўным маўленнем: бедны слоўнікавы запас, слабая лагічная паслядоўнасць і змястоўнасць маўлення, яго невыразнасць і няправільнасць.\nУ такой сітуацыі лічу правільнай і неабходнай работу па раннім далучэнні дзяцей да беларускай мовы і азнаямленні іх з правільным беларускім маўленнем, якое не толькі ўзбагачае мову, але і развівае пазнавальныя і інтэлектуальныя магчымасці дашкольнікаў, пашырае веды пра беларускую гісторыю і культуру. Адным з цікавых і эфектыўных сродкаў па далучэнні дзяцей рознаўзроставай групы да беларускай мовы і фарміраванні звязнага маўлення з’яўляецца лэпбук, які ўяўляе сабой яркую самаробную інтэрактыўную папку з кішэнямі, дзверцамі, акенцамі і рухомымі дэталямі. Лэпбукі прыцягваюць увагу малышоў і павышаюць цікавасць да моўнай дзейнасці.\nЛэпбук, змест якога падбіраецца з улікам тэматычнага планавання, праграмных задач і ўзроставых асаблівасцей дзяцей, складаецца з прадметных (дазваляюць пералічваць і апісваць якасці і асаблівасці пэўнага прадмета) і сюжэтных (дазваляюць апісваць сітуацыю на малюнку, ствараць папярэднія і наступныя падзеі) малюнкаў, іх серыі (дазваляюць паслядоўна будаваць аповед і казку, лагічна звязваць адну падзею з другой, авалодваць структурай апавядання), фігурак настольнага і пальчыкавага тэатраў (знімаюць эмацыянальнае напружанне, развіваюць выразнасць і эмацыянальнасць мовы), фальклорных твораў (загадкі дапамагаюць усталёўваць сувязі і залежнасці паміж з’явамі, аналізаваць іх, параўноўваць і абагульняць; скорагаворкі выпрацоўваюць дыкцыю, сілу голасу, тэмп маўлення; прыказкі і прымаўкі вучаць будаваць складаназалежныя сказы, разважаць), картатэкі моўных гульняў па развіцці звязнага маўлення (дазваляюць засвоіць матэрыял у цікавай форме), картатэкі пальчыкавых гульняў (развіваюць дробную мускулатуру, маўленне), артыкуляцыйных і дыхальных практыкаванняў (фарміруюць фанетычнае маўленне, выпрацоўваюць яго тэмп).\nНагрузка на дзяцей ва ўмовах рознаўзроставай групы дыферэнцыруецца і патрабуе правільнага падбору нагляднасці, вершаў, гульняў, фальклорных твораў. Работа па развіцці маўлення з дапамогай лэпбука ажыццяўляецца як у спецыяльна арганізаванай, так і ў нерэгламентаванай дзейнасці ў 3 асноўных формах: праз дыялог (дазваляе ўсталёўваць сувязь з іншымі людзьмі і абменьвацца выказваннямі, развівае сацыяльныя адносіны), маналог (дазваляе свабодна выказваць думкі і даносіць іх да слухачоў, даваць ацэнку падзеям, стымулюе лагічнае мысленне) і інтанацыйную выразнасць маўлення (дазваляе ўбачыць ролю інтанацыі ў перадачы сэнсу сказанага і адлюстраванні сваіх пачуццяў).\nРабота па развіцці дыялагічнага маўлення накіравана на фарміраванне ўменняў, неабходных для зносін (пачынаць іх, падтрымліваць і завяршаць, гаварыць выразна, выконваць правілы моўнага этыкету, узаемадзейнічаць у пары і калектыве). Для гэтага арганізоўваюцца размовы з дзецьмі на розныя тэмы і рознага зместу, якія ўлічваюць іх узроставыя асаблівасці; даюцца слоўныя даручэнні (“Саша, калі ласка, падыдзі да Святланы Міхайлаўны і скажы: “Святлана Міхайлаўна, калі вам не цяжка, замяніце нам ваду ў тазе, мы мыем цацкі”); ажыццяўляецца сумесная дзейнасць (выраб кніжак-малышак, лэпбука, атрыбутаў для сюжэтна-ролевых гульняў); выкарыстоўваюцца дыдактычныя гульні, якія развіваюць дыялагічную мову (“Ладушкі”, “Хто дзе жыве?”, “Чые дзеткі?”, “Раскажы пра пару года”); праводзяцца рухавыя гульні (“Гусі-гусі”, “Каноплі”, “Фарбы”); ствараюцца моўныя сітуацыі.\nПадчас гутарак дзеці вучацца лагічна мысліць і разважаць, развіваюць маўленне і культуру маўленчых зносін. Змест гутарак вызначаецца канкрэтнымі задачамі і залежыць ад тэмы і ўзроставых асаблівасцей дзяцей. Вельмі важнай з’яўляецца правільная пастаноўка пытанняў: для малодшых дашкольнікаў яны рэпрадуктыўныя (“Хто гэта?”, “Што ўмее рабіць зайчаня?”, “Якога яно колеру?”), для сярэдніх і старэйшых — пошукавыя (“Чаму заяц аказаўся на вуліцы?”, “Чаму ліса яго выгнала?”, “Навошта ліса прыкрыквала на звяроў?”). Да пытанняў дадаюцца тлумачэнні, указанні, наглядны матэрыял. Трэба дабівацца, каб у гутарцы ўдзельнічалі ўсе дзеці, заахвочваць поўныя адказы, вучыць слухаць адно аднаго, не перапыняць суразмоўніка, не павышаць голас, ужываць ветлівыя словы, практыкаваць старэйшых дзяцей у задаванні пытанняў.\nРабота па развіцці маналагічнага маўлення накіравана на развіццё неабходных уменняў (разумець і асэнсоўваць тэму, вызначаць межы, адбіраць неабходны матэрыял, размяшчаць яго ў пэўнай паслядоўнасці, будаваць маўленне адвольна) і ажыццяўляецца ў спецыяльна арганізаванай дзейнасці. Павысіць цікавасць да заняткаў дапамагаюць казачныя ці выдуманыя персанажы, якія дасылаюць заданні, просяць дапамогі, падарожнічаюць разам з дзецьмі, расказваюць, дапамагаюць засвоіць матэрыял.\nУ канвертах лэпбука дзеці знаходзяць розныя заданні: ілюстрацыі да вядомых казак (вучацца пераказваць іх па ўзоры выхавальніка, разам з ім, па плане, частках твора, ролях), прадметныя малюнкі (будуюць сказы, апісальныя аповеды), сюжэтныя малюнкі (вучацца апісваць і складаць сюжэтныя аповеды), іх серыі (расказваюць пра змест кожнага малюнка з серыі, звязваючы іх у адзін аповед, знаходзяць словы, якімі можна звязаць яго часткі (“і тады…”, “пасля таго як…”), перадаюць змест тэксту па ланцужку).\nДаволі эфектыўнымі з’яўляюцца калектыўнае складанне аповеду (дазваляе наглядна ўявіць механізм стварэння звязнага тэксту), яго мадэляванне, выпраўленне памылак у тэксце (гульня “Так бывае ці не?”), праслухоўванне дзецьмі сваіх аповедаў, запісаных на дыктафон (дазваляе правесці сумесны аналіз аповеду з усімі станоўчымі і адмоўнымі бакамі маўлення).\nРабота па развіцці інтанацыйнай выразнасці праходзіць у 2 этапы, якія ўключаюць фарміраванне здольнасцей успрымаць інтанацыю (для гэтага дзецям чытаецца адзін і той жа тэкст спачатку манатонна, а потым выразна) і ўменняў выкарыстоўваць інтанацыю ў асабістых маналогах. Развіццё інтанацыйнай выразнасці прадугледжвае навучанне тэмпу маўлення (павольна, умерана, хутка), для чаго выкарыстоўваюцца скорагаворкі, рухавая гульня “Карусель”; тэмбру маўлення (высокі, нізкі), для чаго чытаюцца казкі “Домік” і “Калабок” розным тонам, выконваецца заданне “Адгадай, хто гаворыць?”; рытму маўлення (спяваюцца песенькі, якія суправаджаюцца плясканнем у далоні, тупатам ног); сіле голасу (ціха, гучна), для чаго прагаворваюцца вершы, заклікі, калыханкі; мелодыцы (выкарыстоўваюцца практыкаванні “Задай пытанне”, “Адкажы на пытанне”, “Скажы сумна, радасна”). Для змены віду дзейнасці звяртаюся да пальчыкавых гульняў, беларускіх народных гульняў, гульняў-імітацый.\nВыкарыстанне лэпбука павышае цікавасць да пазнання, фарміруе ўменне складаць пэўны ўнутраны план маўленчага выказвання па-беларуску, узбагачае слоўнікавы запас беларускімі словамі і выразамі, далучае да беларускай культуры, гісторыі.\nзагадчыца Стружскага ясляў — сада Столінскага раёна.


Пракурор патрабуе для былога намесніка міністра па надзвычайных сітуацыях 8 гадоў пазбаўлення волі\n09.11.2017 / 15:42\nПракурор патрабуе для былога намесніка міністра па надзвычайных сітуацыях 8 гадоў пазбаўлення волі 6\nДзяржабвінаваўца папрасіў суд прыгаварыць былога намесніка міністра па надзвычайных сітуацыях Дзмітрыя Бегуна, які абвінавачваецца ў атрыманні хабару, да 8 гадоў у калоніі ўзмоцненага рэжыму. Другога фігуранта справы, бізнэсоўца Аляксандра Грыца, ён просіць асудзіць да больш мяккага пакарання — пяці гадоў абмежавання волі без накіравання ў калонію, піша Tut.by.\n— Ён спытаў: «Хочаш са мной працаваць?» Я зразумеў, што трэба нешта прапанаваць. Да гэтага мяне ніхто ніколі не запрашаў да заключэння дамовы. Я напісаў на лісце 3%, Дзмітрый Міхайлавіч паглядзеў, скамячыў паперу і паціснуў мне руку, — распавядаў у першы дзень допыту ў судзе абвінавачваны Аляксандр Грыц.\n— Віну ў тым, што атрымаў ад Грыца грашовыя сродкі ў памеры 5 тысяч даляраў, прызнаю ў поўным аб'ёме, — казаў падчас допыту ў судзе Бягун.\n09.11.2017 / 16:12\nЗа Тры адсоткі і за краты ?! Неверагодна. Тры адсоткі амаль немагчыма адсачыць па дакументах. Тэраз за 3% ніхто і размаўляць не стане. 5 альбо 10.\n09.11.2017 / 17:24\nБелАBM вроде как давал десятки тысяч долларов (http://belsat.eu/ru/news/kgb-soobshhil-o-zaderzhanii-gruppy-chinovnikov-i-bankovskih-rabotnikov/) , а до суда дело так и не дошло.\n09.11.2017 / 20:12\nДзівак гэты намеснік міністра, бо дробны хабар не дае магчымасьць адкупіцца. Ніякі пракурор не будзе пэцкацца з-за 5000 даляраў. А вось калі б намміністра ўзяў 5 000 000 даляраў, то зразу можна было адслюмачыць 500 000 пракурору, 300 000 следчаму і гэтак далей, то нават і справу ніхто не заводзіў бы. І ўсе былі б задаволены. А калі б падмацаваў журналюг, то наогул быў бы героям.\nРынкавая дзяржава без хабарніцтва -- гэта нонсенс, неверагодная з'ява, бо рынак і хабар -- блізнюкі і родныя браты!


Малыя дозы алкаголю бясшкодныя.\nПраўда: Для алкаголю не існуе бясшкодных доз, як і для любога іншага наркотыку — морфія, гераіну — прызначаных лекарамі толькі ў вылучных выпадках і на кароткі тэрмін, г.зн. на 1-2 дня. Інакш, як і ад алкаголю, паўстане наркатычная залежнасць, чалавек стане наркаманам і не зможа жыць без наркотыку, выракаючы сябе на згубу.\nУ досведах акадэміка І. П. Паўлава ўсталявана, што пасля прыёму малых доз алкаголю рэфлексы знікаюць і аднаўляюцца толькі на 8-12 дзень. Акрамя таго, навукоўцы ўсталявалі, што пры самым «умераным» спажыванні алкаголю ўжо праз 4 гады ў пітушчых выяўляецца зморшчаны мозг у 85% выпадкаў.\nАлкаголь здымае стрэс.\nПраўда: Алкаголь – гэта дэпрэсант. Ён можа прымусіць чалавека ў падушаным стане адчуць сябе яшчэ горш. Алкаголь нічога не змяняе і не вырашае праблем, толькі на час адключае ад рэальнасці. Ужыванне алкаголю ўжо само па сабе можа выклікаць дэпрэсію. Калі чалавек апраўдвае сваё жаданне выпіць, кажучы, што мае патрэбу ў спіртным з-за дэпрэсіі, гэта можа быць прыкметай алкагалізму.\nПраўда: У рэчаіснасці сагравальны эфект алкаголю зманлівы і нават небяспечны. Саграваюць арганізм толькі першыя 50 г гарэлкі ці каньяку. Пашыраючы сасуды, яны нармалізуюць кровазабеспячэнне ўнутраных органаў.\nДалейшае прыняцце алкаголю ўзмацняе крывацёк у скуры, што прыносіць прыемнае адчуванне цяпла. Аднак у гэтым выпадку ўзмацняецца і цеплааддача арганізма. У чалавека захоўваецца суб'ектыўнае адчуванне абагравання, але арганізм астывае яшчэ больш.\nСлабаалкагольныя напоі бясшкодныя.\nПраўда: Шырока распаўсюджаная памылка - лічыць піва неалкогольным напоем, не якія наносяць ніякай шкоды здароўю. Але слабаалкагольны не значыць безалкагольны. Невялікае ўтрыманне спірту не робіць піва бясшкодным. Гэта ўсёткі не ліманад.\nПразмернае ўжыванне піва выклікае прывыканне, як і любы алкагольны напой. Нездарма ў апошні час медыкі загаварылі пра такую распаўсюджаную з'яву, як піўны алкагалізм. Змены, якія адбываюцца ў мозгу пад уплывам алкаголю, узнікаюць пры ўжыванні алкаголю ў любых дозах.\nКультура ўжывання алкаголю бясшкодная.\nШколай І. Паўлава даказана, што пасля першай, самай малой дозы алкаголю ў кары галаўнога мозгу паралізуюцца тыя аддзелы, дзе закладзены элементы выхавання, гэта значыць культуры. Так пра якую ж «культуры піцця» можна казаць, калі пасля першай чаркі знікае ў мозгу менавіта тое, што набыта выхаваннем, гэта значыць знікае сама культура паводзін чалавека?\nУ сучасных умовах, як ніколі, варта памятаць, што захоўваюць здароўе на ўсё жыццё і дасягаюць дзіўнага даўгалецця толькі тыя людзі, якія не трапляюцца ў пастку «культурнага» спажывання алкаголю.\nАлкаголь павялічвае працаздольнасць.\nЛёгкая ступень ап'янення сапраўды актывізуе разумовыя працэсы, але адчуванне гэта хібна. Досведы аўстралійскіх навукоўцаў даказваюць, што пры лёгкім ап'яненні хуткасць разумовых і рухальных працэсаў сапраўды можа ўзрастаць. Але пры гэтым часцяком змяншаецца канцэнтрацыя ўвагі, узнікае неадэкватная рэакцыя і пагаршаецца якасць высноў.\nУ выніку праца выконваецца лягчэй і хутчэй, але пры гэтым у ёй дапушчаецца вялікая колькасць памылак. Эканомія часу і высілкаў адбіваецца на якасці працы.\nАлкаголь узбуджае апетыт.\nПеракананне ў тым, што алкаголь узбуджае апетыт, спарадзіла традыцыю выпіваць "для апетыту". Але толькі дужыя спіртныя напоі ў малых дозах (20-25 г гарэлкі) выклікаюць лёгкае пачуццё голаду, актывуючы цэнтр насычэння. Аднак апетыт прачынаецца не імгненна, а толькі праз 15-20 мінуць пасля прыняцця алкаголю.\nБольш таго, алкаголь аказвае негатыўнае ўздзеянне на галодны страўнік, паводзячы сябе агрэсіўна ў адносінах да слізістай. Узмацняецца выпрацоўка салянай кіслаты, ад якой пакутуе страўнік, што ў выніку можа выклікаць развіццё гастрыту.\nЯкасны алкаголь бясшкодны.\nПраўда: Прадукт распаду этылавага спірту (абавязковы кампанент алкагольных напояў) - воцатны альдэгід, таму ўсе спіртныя напоі аказваюць на арганізм таксічнае дзеянне. Танны алкаголь не падвяргаецца належнаму ачышчэнню, у ім утрымоўваецца шмат маслаў, якія ў шмат разоў ўзмацняюць таксічнае дзеянне алкаголю. Таму яго ўплыў на арганізм яшчэ горшы.\nАлкаголь дапамагае лячыць прастуду.\nМагчыма, нашы продкі, далёкія ад сучаснай медыцыны, і лячыліся падобным спосабам, аднак у наш час лекары гэты метад не прызнаюць. Мала таго, што гарачыльныя напоі саслабляюць імунітэт, спірт яшчэ і далёка не лепшай выявай уплывае на запалёнае горла, якое пасля падобных мерапрыемстваў пачынае хварэць яшчэ больш.\nАлкаголь – добры сродак для развіцця сяброўства.\nНекаторыя людзі лічаць, што алкаголь можа палегчыць зносіны з атачальнымі, пазбавіць ад комплексаў, дадаць адвагі і г.д. Адвага ў рэчаіснасці можа стацца рызыкоўнай ці нават супрацьзаконнай, досціп можа ператварыцца ў цынічныя фразы і няўдалыя жарты, а пазбаўленне ад комплексаў на справе абгарнецца праявай грубіянства і вульгарнасці. Ці можна ў такім выпадку кажаць аб сяброўства?\nМатэрыял паводле Хоронжая С.Н., МИФЫ И ПРАВДА ОБ АЛКОГОЛЕ, у: www.optu.inbel.biz\nПрочитано 2493 раз\tПоследнее изменение Среда, 03 Октябрь 2012 19:16\nДругие материалы в этой категории: Малітва аб цвярозасці »


Магілёў: Зона адпачынку зарастае водарасьцямі\n21 ліпень 2010, 22:51\nАгульны від зоны адпачынку на Дубравенцы\nДзесяцідзённая сьпёка ў Магілёве выяўляе хібы ва ўпарадкаваньні прыбярэжжа ракі Дубравенкі. Запруда, якая мелася ўпрыгожыць рэчышча і горад, цяпер актыўна зарастае водарасьцямі. Трава па берагах выгарае. Трохгадовыя саджанцы вярбы ніяк ня могуць увабрацца ў сілу і чэзнуць пад сонцам.\nЗона адпачынку на Дубравенцы — гэта цэнтар Магілёва. Упарадкоўвалі рэчышча плошчай у два гектары аўральна. Некалькі разоў працы перапынялі.\nБерагі рэчкі ўмацавалі цэмэнтнымі сьценамі. Пра глыбіню запруды, аднак, не падумалі. Гэта цяпер прызнаюць у гарадзкім зелянгасе. Ён апякуецца дубравенскай зонай адпачынку:\n"Пры будаўніцтве не было ачышчана дно аквапарку. Тут пласт глею ад аднаго да чатырох мэтраў. Нашы работнікі спускаліся пад ваду, але гэта небясьпечна. Мы не спэцыялізуемся на такіх працах. Трэба выдзіраць водарасьці з каранямі. Пакуль жа мы толькі зьбіраем іх з паверхні. Нам патрэбная сучасная спэцыялізаваная тэхніка, і неабходна таксама зрабіць пясчанае дно", наракае спэцыяліст зелянгасу.\nСабраныя водарасьці ляжаць у грудках па берагах рэчкі. Іх штодня зьбіраюць двое сьмецяроў. Плёну ад іхнай працы вобмаль. Дзе-нідзе запруджаная вада перасыхае. Глыбіні не хапае нават качкам. Асьвяжыць рачную ваду не дапамагаюць і два фантаны з артэзіянскай вадой.\nЗарастаньне зоны адпачынку на Дубравенцы — не навіна. Аднак сёлета гэтая праблема выявілася асабліва выразна.\n"Трава па берагах выгарае. Трохгадовыя саджанцы вярбы ніяк ня могуць увабрацца ў сілу і чэзнуць пад сонцам"\n"Сабраныя водарасьці ляжаць у грудках па берагах рэчкі"\nЗапруда, якая мелася ўпрыгожыць рэчышча і горад, цяпер актыўна зарастае водарасьцямі"\n"Запруда, якая мелася ўпрыгожыць рэчышча і горад, цяпер актыўна зарастае водарасьцямі"


Ripple адкрыў крыптацэнтр у Таронта, Канада, з намерам наняць 50 праграмістаў - BitcoinEthereumNews.com\nRipple адкрыў крыптацэнтр у Таронта, Канада, з намерам наняць 50 праграмістаў\nRipple Labs адкрыла новы офіс у Таронта (Канада) з намерам стварыць інжынерны цэнтр для прасоўвання крыпта-інавацый шляхам набору лепшых інжынерных талентаў у гэтым раёне. Гэта будзе першы офіс Ripple у Канадзе, паколькі яны працягваюць пашырацца па ўсёй Паўночнай Амерыцы.\nКампанія, якая стаіць за XRP (XRP) криптовалюта абвясціла аб гэтым у сераду. У адпаведнасці з аб'яву, першапачаткова Ripple плануе наняць 50 інжынераў з мэтай пашырэння свайго офіса, каб уключыць сотні блокчейн-інжынераў, ад навукоўцаў па дадзеных і машыннага навучання да менеджэраў па прадуктах.\n«Крыпта і блокчэйн даюць неверагодную магчымасць для інжынераў вырашаць складаныя праблемы, і гэтыя рашэнні могуць паўплываць на рух кошту па ўсім свеце», - кажа Брэд Гарлінгхаус, генеральны дырэктар Ripple.\nПаколькі тэхналогія блокчейн становіцца больш распаўсюджанай, Ripple плануе скарыстацца гэтым, наняўшы найлепшых тэхнічных талентаў і пашырыўшы сваю прысутнасць па ўсім свеце. Генеральны дырэктар Брэд Гарлінгхаус працягваў казаць:\n«Амаль кожная фінансавая ўстанова выпрацоўвае сваю крыпта-стратэгію, каб скарыстацца перавагамі гэтай тэхналогіі, якая ляжыць у аснове нашых будучых глабальных фінансавых сістэм. Crypto з'яўляецца адной з самых захапляльных індустрый для працы, таму не дзіўна, што талент пакідае тэхналагічных кіраўнікоў і традыцыйныя фінансы, каб увайсці ў гэтую прастору. Мы працягваем маштабавацца і інвеставаць у наш бізнес, пашыраючы сваю прысутнасць ва ўсім свеце з нашым першым офісам у Таронта».\nУ Ripple ужо ёсць універсітэцкая даследчая ініцыятыва па блокчейну (UBRI) у рэгіёне, і яны супрацоўнічаюць з універсітэтамі і каледжамі, такімі як Універсітэт Ватэрлоо і Універсітэт Таронта.\nRipple плануе пашырыцца па ўсім свеце і ўжо адкрыў офісы ў Маямі, Фларыда, і Дубліне, Ірландыя, у мінулым годзе. Раней у гэтым годзе былі Ripple і FTX на паглядзе для набыткаў, каб стымуляваць іх рост. Фірма таксама абвясціла аб Праграма інкубацыі NFT у сакавіку.\nКлючавыя словы: Канада, крипто-, выкарыстоўваць, Канцэнтратар, Намеры, адкрыты, праграмісты, Пульсацыя, Таронта\nБанкаматы Shiba Inu і Bitcoin будуць устаноўлены ў 59 лацінаамерыканскіх прадуктовых крамах у ЗША


Pantherinae — Вікіпедыя\nPantherinae — падсямейства кашэчых, якое ўключае найбольш буйных прадстаўнікоў гэтага сямейства. Крытэрыем прыналежнасці да вялікіх котак з’яўляецца, аднак, не велічыня, а марфалагічныя дэталі, такія, як будова пад'язычная костка. З-за гэтага да вялікіх котак не адносяць такія віды, як пума і гепард.\nНаступныя роды і віды адносяць да падсямейства:\nрод пантэры (Panthera)\nлеў (P. leo)\nлеапард (P. pardus)\nтыгр (P. tigris)\nNeofelis diardi, да нядаўняга часу разглядаўся як падвід Neofelis nebulosa (N. n. diardi)\nснежны барс (U. uncia), від нярэдка разглядаецца ў складзе роду Panthera (P. uncia)\nАб прыналежнасці Pardofelis marmorata да Pantherinae у свеце заолагаў вядуцца спрэчкі. Згодна з традыцыйным пунктам гледжання від адносяць да Felinae, аднак з’явіліся здагадкі аб яе сувязі з Pantherinae. Нядаўнія малекулярна-генетычныя даследаванні кажуць у карысць яе блізкага сваяцтва з родам Catopuma, з-за чаго найноўшыя сістэматыкі зноў адносяць яе да Felinae.\nЧорныя пантэры не з’яўляюцца асобным відам, а толькі праявай меланізму (чорнай афарбоўкі) у леапардаў або ягуараў.\nНа поўсці ўсіх прадстаўнікоў падсямейства маюцца плямы, нават калі яны, на першы погляд, не бачныя. Яны відавочныя ў леапарда, дымчатага леапарда, снежнага барса і ягуара. У тыгра палосы на поўсці з’яўляюцца падоўжанымі плямамі. У львоў плямы выяўляюцца, як правіла, толькі ў ільвянят.\nПрадстаўнікі падсямейства адрозніваюцца ад сваіх меншых сваякоў будовай пад’язычнай косці. Яна складаецца з маленькіх костачак, служачых замацаваннем моўнага мускула ў горле. Раней гэту прыкмета звязвалі з уменнем рыкаць. Аднак новыя даследаванні паказваюць, што рык заснаваны на іншых анатамічных асаблівасцях, перш за ўсё на спецыяльнай будове гартані. У льва, тыгра, леапарда і ягуара яна характарызуецца вельмі доўгімі галасавымі звязкамі і тоўстай эластычнай тканкай, якія дазваляюць рыкаць. Снежны барс, Neofelis nebulosa і іншыя віды кашэчых такімі асаблівасцямі не валодаюць і рыкаць не ўмеюць.\nУзята з "https://be.wikipedia.org/w/index.php?title=Pantherinae&oldid=3053023"\nАпошнія змены 7 снежня 2017 а 11:50\nАпошняе змяненне старонкі адбылося 11:50, 7 снежня 2017.


Еўропу апанавала імкненне да дэцэнтралізацыі | zviazda.by\nХатняя старонка » У свеце » Кантыненты » Еўропу апанавала імкненне да дэцэнтралізацыі\nЕўропу апанавала імкненне да дэцэнтралізацыі\nНа наступным тыдні ў Браціславе запланавана правесці чарговы саміт Еўрасаюза. Мерапрыемства насамрэч гістарычнае, бо ўпершыню пройдзе без удзелу Вялікабрытаніі, якая падчас чэрвеньскага рэферэндуму выказалася за выхад з ЕС. Акрамя гэтага, на прасторы Старога Свету назбіралася шмат іншых «прыкмет часу» і супярэчнасцяў. Якія, зразумела, будуць абмеркаваны падчас саміту. Адзін з устойлівых трэндаў — імкненне да дэцэнтралізацыі, стварэнне рознага кшталту саюзаў і груповак краін. Нездарма канцлер Германіі Ангела Меркель напярэдадні форуму вельмі актыўна ажыццяўляла рабочыя паездкі, падчас якіх сустракалася з кіраўнікамі еўрапейскіх краін. Як і належыць фактычнаму лідару Еўропы, дамінаванне якога ўзмацнілася пасля брэксіту, Меркель вымушана адпавядаць свайму новаму становішчу. З іншага боку, шэраг экспертаў угледзелі тут імкненне «фрау канцлярын» дэталёва на месцы вывучыць сітуацыю са стварэннем рэгіянальных груповак і саюзаў. Ці ўдасца Старому Свету захаваць агульны саюз і не «раскрышыцца» з цягам часу на асобныя кавалкі?\nМеркель тут, Меркель там\nМаршрут Ангелы Меркель атрымаўся надзвычай цікавым. Яна пабывала ў Таліне і Празе, а на наступны дзень ужо завітала ў Варшаву, дзе прайшла сустрэча Вышаградскай чацвёркі (V4). Як вядома, гэтае дзяржаўнае аб'яднанне складаецца пасля распаду Чэхаславакіі з чатырох краін: Польшчы, Венгрыі, Славакіі і Чэхіі. Дарэчы, сёлета яно адзначае 25-гадовы юбілей. V4 адыгрывае ўсё больш важную ролю ў еўрапейскіх справах. Лідары чатырох усходнееўрапейскіх краін рэгулярна збіраюцца перад еэсаўскімі самітамі, каб выпрацаваць агульную пазіцыю па найбольш важных пытаннях. Нягледзячы на існуючыя рознагалоссі паміж членамі V4, група ператварылася ў сур'ёзнага гульца ў еўрапейскай палітыцы, актыўнасць і значэнне якога з кожным годам узрастае.\nВядома, галоўнай і найбольш цяжкай была сустрэча Ангелы Меркель у Варшаве з кіраўніком польскага кабінета Беатай Шыдло. Яна прайшла ў напружанай атмасферы. Адносіны паміж Варшавай і Берлінам былі бясхмарнымі яшчэ менш за год таму, калі ва ўладзе ў Польшчы знаходзілася ліберальна-кансерватыўная партыя «Грамадзянская платформа». Аднак яны рэзка сапсаваліся пасля перамогі на парламенцкіх выбарах у кастрычніку 2015 года правых нацыяналістаў з партыі «Права і справядлівасць» на чале з Яраславам Качыньскім.\nПольшча, самы блізкі саюзнік ЗША ва Усходняй Еўропе, вельмі не задаволена Берлінам. Асцярожная пазіцыя Германіі не дазваляе ёй цалкам мілітарызаваць усходнюю мяжу ЕС з Расіяй пры дапамозе войскаў НАТА. Да гэтых рознагалоссяў, вядома, дадаліся гістарычныя супярэчнасці паміж Польшчай і Германіяй, якія сталі ўжо традыцыйнымі, а таксама новыя праблемы. У прыватнасці, праект будаўніцтва другой чаргі газаправода Nord Stream 2, які павінен звязаць Расію з Германіяй у абход Польшчы.\nДа таго ж сустрэча двух кіраўнікоў урадаў у спадніцах праходзіла пад акампанемент дадзенага міністрам замежных спраў Польшчы Вітольдам Вашчыкоўскім інтэрв'ю, напоўненага антыгерманскай рыторыкай і абвінавачваннямі ў эгаізме. «Часта мы бачым намер пераследаваць толькі свае інтарэсы, — патлумачыў міністр карэспандэнту нямецкага інфармацыйнага агенцтва DPA. — Вядома, кожная краіна мае на гэта права, але часам мы ўсё ж спадзяёмся па пэўных пытаннях знайсці ў Берліна жаданне шукаць кампрамісы». Галоўны польскі дыпламат тут відавочна меў на ўвазе праблему з мігрантамі, пытанне, якое раскалола аб'яднаную Еўропу на два лагеры — прыхільнікаў прыёму бежанцаў з Афрыкі і Азіі і праціўнікаў. Першых узначальвае Ангела Меркель, а другія ў асноўнай сваёй масе знаходзяцца на ўсходзе кантынента.\nЧлены Вышаградскай чацвёркі зноў выказаліся супраць абавязковых квот па прыёме бежанцаў. Кіраўнікі ўрадаў Венгрыі, Польшчы, Славакіі і Чэхіі не раз крытыкавалі Брусель, падкрэсліваючы свае, адрозныя ад кіраўніцтва ЕС, погляды на міграцыйную палітыку. Канцлер Германіі адзначыла, што для падрыхтоўкі запланаванай сустрэчы кіраўнікоў дзяржаў і ўрадаў ЕС неабходна, каб палітыкі аб'яднанай Еўропы маглі «пачуць адзін аднаго ў розных фарматах». У той жа час яна дадала, што падчас гэтага саміту не будзе прынята якіх-небудзь важных рашэнняў пра будучыню ЕС. Іх варта чакаць налета, калі будзе адзначацца 60-годдзе Рымскага дагавора, які заклаў асновы для еўрапейскай інтэграцыі, падкрэсліў кіраўнік урада Славакіі Роберт Фіцо. Пасля перамоў у Варшаве і абеду з лідарамі V4 — сустрэчы з еўрапейскім усходам — Меркель сустрэлася з поўначчу кантынента. У Берліне прайшлі перамовы нямецкага канцлера з калегамі з Даніі, Фінляндыі, Швецыі і Нідэрландаў. Таксама Ангела Меркель сустрэлася з лідарамі Аўстрыі, Балгарыі, Харватыі і Славеніі.\nЯк бачым, спадарыня Меркель апошнім часам круціцца як вавёрка ў коле. Надзвычай напружаны графік выкліканы яе жаданнем змяніць імідж. Нямецкая лідарка хоча стварыць вобраз не дыктатара, якім яе бачаць многія еўрапейцы, асабліва на ўсходзе і поўдні кантынента, а цярплівай «слухачкі», якая ўважліва прыслухоўваецца да чужых думак і прымае рашэнні выключна на аснове кансенсусу і поглядаў суразмоўцаў. Канцлер раптам пакорліва загаварыла на сустрэчах з партнёрамі ў Таліне, Празе, Варшаве і Берліне пра «фазу слухаць, разумець, вучыцца адзін у аднаго, каб правільна выстройваць і развіваць натуральны новы баланс ўнутры саюза 27-мі». Але пакуль намеціць нейкую агульную дыскусійную платформу для Браціславы не ўдалося, акрамя дэклараваных намераў захаваць ЕС без Вялікабрытаніі.\n«Рэцэпт» ад Бенілюкса\nУ Берліне Меркель абмеркавала крытычную сітуацыю ў ЕС з кіраўніком Еўракамісіі Жан-Клодам Юнкерам. А напрыканцы мінулага тыдня яна адправілася ў Эвіян, дзе правяла перамовы з прэзідэнтам Францыі Франсуа Аландам, у цэнтры якіх зноў-такі аказаліся тэмы міжнароднай і еўрапейскай палітыкі. Відавочна, што сама канцлер разумее: многае ўжо не так, як было 31 жніўня мінулага года, калі яна ўпершыню сказала на прэс-канферэнцыі ў Берліне словы «Мы справімся», якія сталі мантрай і адкрылі межы Германіі мільённай плыні бежанцаў. Баварскі лідар Хорст Зеехофер тады адразу назваў гэтае рашэнне памылкай. І вось ужо цягам года давер немцаў да палітыкі Меркель змяншаецца. Гэта пацвярджаюць вынікі апытання, праведзенага інстытутам Emnіd. Паводле яго даных, палова немцаў не хочуць чацвёртага тэрміну Меркель пасля бундэстагаўскіх выбараў-2017.\nА ў Аўстрыі выбарчая кампанія ўступае ў завяршальную стадыю. Аўстрыйская партыя свабоды (FPO) перастала агітаваць за «острэксіт» — выхад краіны з Еўрасаюза. «Па галоўных пытаннях мы павінны працаваць у больш цесным супрацоўніцтве», — цытуе агенцтва Bloomberg Норберта Хофера, які прайграў на прэзідэнцкіх выбарах у красавіку-маі гэтага года. Кандыдат ад Партыі свабоды растлумачыў, што пад «галоўнымі пытаннямі» ён мае на ўвазе ўмацаванне бяспекі і эканомікі Еўропы. Ёсць у Хофера рэцэпт і для павышэння аўтарытэту і вагі Аўстрыі ў агульнаеўрапейскіх справах. Кандыдат не прыдумаў нічога лепшага, як прапанаваць стварыць яшчэ адну нефармальную групоўку дзяржаў унутры ЕС — «саюз унутры саюза» ў складзе Аўстрыі, Славеніі, Харватыі, Чэхіі і Венгрыі.\nВідавочна, што яшчэ нядаўна вельмі распаўсюджанае і папулярнае словазлучэнне «аб'яднаная Еўропа» з кожным днём усё больш страчвае сэнс, таму што Еўрасаюз у літаральным сэнсе «расцягваюць» на саюзы паменш. Апроч Вышаградскай групы, можна прыгадаць яшчэ і так званы Веймарскі трохвугольнік (Германія, Францыя і Польшча). Ёсць яшчэ Бенілюкс (Бельгія, Нідэрланды і Люксембург) — мабыць, найстарэйшая група дзяржаў на кантыненце. Грэцыя прапануе таксама стварыць Паўднёвую групу, у якую могуць увайсці балканскія краіны і, не выключана, Францыя. Усе гэтыя групоўкі і саюзы ствараюцца для ўзгаднення пазіцый па важных пытаннях. Хофер лічыць, што яны дапамагаюць невялікім краінам паспяхова адстойваць свае інтарэсы ў Бруселі. Гэта наглядна відаць, паводле яго слоў, на прыкладзе таго ж Бенілюкса.\nПа актуальных найвастрэйшых тэмах, як рэфармаваць супольнасць, пануе густы туман. Прасвечвае толькі нежаданне многіх краін пашыраць паўнамоцтвы Бруселя і прытрымлівацца ідэі «больш Еўропы». Лідары шасці паўднёваеўрапейскіх краін пацвердзілі ўдзел 9 верасня ў саміце ў Афінах, які павінен выступіць супраць палітыкі аскетызму і стаць процівагай Вышаградскай чацвёрцы, паведаміла крыніца ва ўрадзе. На саміт запрошаны прэзідэнт Францыі Франсуа Аланд, прэм'ер-міністры Італіі Матэа Рэнца і Партугаліі Антоніу Кошта, выканаўца абавязкаў прэм'ера Іспаніі Марыяна Рахой, прэзідэнт Кіпра Нікас Анастасіядзіс, прэм'ер Мальты Джозэф Мускат. Мэта прэм'ера Грэцыі Алексіса Цыпраса — стварыць альянс супраць палітыкі жорсткай эканоміі.\nПравесці сустрэчу плануецца ў палацы Запіён, пабудаваным да першых Алімпійскіх гульняў 1896 года, які з'яўляецца адным з найбольш вядомых архітэктурных помнікаў Афін. «Гэта даўняя мара Цыпраса — сабраць краіны Поўдня Еўропы і стварыць моцны саюз супраць палітыкі аскетызму. Асноўная мэта — вывучыць магчымасць міжземнаморскіх краін аказваць уплыў на еўрапейскі парадак дня па такіх пытаннях, як сацыяльнае развіццё, міграцыйная палітыка», — паведамілі інфармагенцтвы са спасылкай на крыніцу ў грэчаскім урадзе. Паводле слоў суразмоўцы, такі крок стане процівагай крайне правай палітыцы шэрагу новых краін ЕС, якія ўваходзяць у Вышаградскую чацвёрку і патрабуюць правядзення палітыкі жорсткай эканоміі. «Гэта павінен быць анты-Вышаград. Саміт закліканы падкрэсліць, што Паўднёвая Еўропа мае вельмі вялікія праблемы і трэба змяняць сітуацыю, адмовіцца ад палітыкі, якую праводзяць краіны Цэнтральнай Еўропы пад кіраўніцтвам Германіі», — лічаць у грэчаскім урадзе.\nКаментуючы ўдзел Рахоя, суразмоўца агенцтва адзначыў, што, хоць гэта і правы палітык, ён разумее, што палітыка аскетызму не можа працягвацца і надалей. Суразмоўца заявіў таксама, што саміт не выпадкова будзе праходзіць у адзін дзень з пасяджэннем Еўрагрупы. «Гэта будзе сігнал — спыніце ціск на Грэцыю, у нас ёсць падтрымка іншых краін», — заўважылі ў грэчаскім урадзе. Акрамя гэтага, тут ёсць яшчэ адзін знак — паўднёваеўрапейскія лідары збяруцца за тыдзень да вызначанага на 16 верасня нефармальнага саміту 27 краін ЕС у Браціславе.\nХарактэрна, што «Усходняя Еўропа» маецца і ў самой Германіі. Гэта ўсходнія землі, былая ГДР. Тут захаваўся архаічны, каранёвы падыход (Blut und Boden — «Кроў і глеба») да асноўных праблем грамадскага жыцця, тут мацней за ўсё пратэстуюць супраць наплыву мігрантаў і ўзнік знакаміты рух Pegіda («Патрыятычныя еўрапейцы супраць ісламізацыі Захаду»). Самае цікавае заключаецца ў тым, што 40 гадоў сацыялізму значна менш змянілі традыцыйную свядомасць усходніх немцаў, чым узмоцненая амерыканізацыя і мадэрнізацыя Заходняй Германіі.\nХоць прагнозы скептыкаў, якія прадракалі пасля чэрвеньскага рэферэндуму ў Вялікабрытаніі аб членстве Лондана ў ЕС хуткі распад аб'яднання, не апраўдаліся і Еўрасаюз выстаяў, але мацнейшым ён, натуральна, не стаў. Наадварот, пасля брэксіту ён стаў яшчэ больш раздробленым і падзеленым на блокі і групы: Захад, які кааперыруецца па большасці пытанняў з Поўначчу (дзе, дарэчы, таксама апошнім часам нярэдка ўзнікаюць пратэсныя настроі), і Усход, які ўсё часцей займае аднолькавую пазіцыю з Поўднем. Аналітыкі небеспадстаўна лічаць, што цэнтрабежныя сілы здольныя прывесці да развалу як мінімум Шэнгенскай зоны, а ў канчатковым выніку і ЕС. Гэта будзе азначаць крах вялікага еўрапейскага праекта, што ў сваю чаргу прывядзе да тэктанічных зрухаў ва ўсёй сусветнай палітыцы.\nЗагаловак у газеце: Ліхаманка Старога Свету\n1774 Іна Карабан, начальнік аддзела гігіены, эпідэміялогіі і прафілактыкі Міністэрства аховы здароўя Рэспублікі Беларусь\n478 Сем этапаў сцэнарыя па знішчэнні Беларусі - Лукашэнка расказаў пра сапраўдныя задумы апанентаў


Хацелі з МРТ, але дорага. У Гродне "Тытунь" пабудуе медцэнтр побач з Triniti - Hrodna.life\nМедыцынскі цэнтр пабудуюць на вул. Янкі Купалы ў Гродне. За свае сродкі ўзвядзеннем зоймецца Гандлёвае ўнітарнае прадпрыемства «Тытунь». Пакуль праект на стадыі праектавання. У лістападзе 2022 года плануюць пачаць будаўніцтва.\nГандлёвае ўнітарнае прадпрыемства «Тытунь» выбірае падрадчыка для праектна-каштарысных работ да 12 траўня. Ён павінен распрацаваць індывідуальны праект для будынка. Яно будзе двухпавярховым, плошчай 4 547,50 кв. м.\nКаштуе праектаванне 80 000 рублёў. Медыцынскі цэнтр «Тытунь» пабудуе за ўласныя сродкі. Удзельнікі павінны падаць дакументы, якія пацвярджаюць вопыт праектавання медыцынскіх аб’ектаў. Скончаць праектаванне да 30 верасня.\nБудаўніцтва плануюць пачаць у лістападзе 2022 года. Тэрмін эксплуатацыі - 70 гадоў. Кошт будаўніцтва — 18,5 млн.\nТут з’явіцца новы медцэнтр ў Гродне. Скрыншот з Публічнай кадастравай карты\nУ планах быў МРТ, але пакуль адмовіліся — дорага\nУ новы будынак пераедзе ўжо існуючы медцэнтр «Мир здоровья». Ён аказвае медыцынскія паслугі шырокага спектру: ад стаматалогіі да гінекалогіі, распавялі Hrodna. life у ГУП «Тытунь». Зараз ён знаходзіцца па вул. Арджанікідзэ, 18/1 на тэрыторыі Гродзенскай тытунёвай фабрыкі «Нёман». Паслугі па-ранейшаму будуць прадастаўляць як супрацоўнікам прадпрыемства, так і гараджанам.\nЯкія менавіта паслугі дададуцца, на этапе праектавання складана сказаць, удакладніў прадстаўнік ГУП «Тытунь» для Hrodna.life. У планах былі, напрыклад, кампутарная і магнітна-рэзанансная тамаграфія. Але на дадзеным этапе дырэктар адмаўляецца ад гэтых паслуг з-за дарагоўлі.\n« У Гродне можа з’явіцца мурал вышынёй у 9 паверхаў. Мастакі шукаюць адпаведную сцяну


У хуткім часе выйдзе унікальная электронная энцыкляпэдыя па гісторыі ды культуры\nАляксей, распавядзіце, калі ласка, у чым сэнс створанай вамі праграмы "Спадчына", што яна зьмяшчае?\nА. Кульбіцкі: "Спадчына" – гэта электронны даведнік па гісторыі ды культуры Беларусі. Праграма складаецца з разьдзелаў "Інфармацыя", "Экскурсыі", "Выявы", "Вайсковая справа", "Літаратура" ды іншых. Тут можна знайсьці сьціслы курс па гісторыі Беларусі, мапы нашай краіны ад часоў Полацкага Княства да сучаснасьці, шмат экскурсій, якія распрацаваныя намі, каб заахвоціць беларусаў і замежнікаў вандраваць па нашай краіне, аглядаць нашыя помнікі архітэктуры. Апроч таго, тут ёсьць аб’ёмныя 3D-мадэлі помнікаў архітэктуры. Гэта зроблена для таго, каб чалавек, які не бываў, скажам, у Мірскім замку, змог, седзячы за кампутарам, паглядзець яго з усіх бакоў на сваім маніторы.\n- Мікалай, наколькі тэхнічна складана было стварыць такую цікавую праграму?\n- Адкуль у вашым юным веку такія тэхнічныя веды?\n- Аляксей, ствараць гэтую праграму вы пачалі яшчэ ў школе. Што сталася штуршком?\n- Аляксей, наколькі я разумею, ствараючы гэтую праграму ў школе, вы перасьледавалі яшчэ й мэту безь іспытаў паступіць ва ўнівэрсытэт. І гэта Вам удалося?..\nА. Кульбіцкі: Напраўду, узьніклі пэўныя перашкоды. Мы хацелі падаць праграму на ўсебеларускія алімпіяды па гісторыі ды праграмаваньні. І калі б мы здабылі якое прызавое месца, дык безь іспытаў паступілі б ва ўнівэрсытэты. Але нашае месца было толькі трэцім, першую прэмію здабыла нейкая дзяўчына з "ідэалягічна правільным" праектам пра "Лінію Сталіна"… А мы зь Мікалаем усё адно самастойна паступілі ў ВНУ.\n- А вы, Аляксей, што новага адкрылі й здабылі ў часе стварэньня праграмы?\n- Аляксей, ці быў у вас нейкі дарадца ў часе стварэньня "Спадчыны"?\n- Аляксей, калі чакаць выхаду праграмы ў тыраж?\nКрыница: "Беларуская рэдакцыя Польскага радыё"


Будзьма беларусамі! » Закладніцы: Як зь беларускіх актывістак робяць ненармальных і кепскіх маці\n01.11.2016 | Грамадства\nУ 2009 годзе актывісту Маладога Фронту Міхасю Ільіну прысудзілі 10 сутак за тое, што ён паставіў унітаз пад помнік Леніну і паклаў побач некалькі рулёнаў туалетнай паперы. Увечары ў дзень суду я прыйшла да яго дадому папрасіць у маці рэчаў, якія можна было б перадаць у ізалятар часовага ўтрыманьня. Правая рука ў яе была перавязаная шалікам — страшэнна балела з-за рэзка павялічанага ў дзяржаўнай установе аб’ёму працы. І я, і яна цудоўна разумелі, што зьмяненьне стаўленьня на працы — ніякае не супадзеньне.\nЦіск на сваякоў палітычных актывістак і актывістаў — звычайная справа ў Беларусі: мы звыклі да гэтай пашыранай адказнасьці і ўспрымаем яе ўжо ледзьве не як норму. Але няма нічога нармальнага ні ў ціску на саміх палітычна актыўных людзей, ні на іх сем’і. Тым ня менш, адвечнае супрацьпастаўленьне сацыяльнага і сямейнага жыцьця ўладамі ня толькі выкарыстоўваецца, але і культывуецца як натуральнае і нязьменнае. Нас нібыта прымушаюць абіраць — альбо сям’я, альбо сацыяльная і палітычная актыўнасьць.\nНядаўна лідэрка Міжнароднага цэнтру грамадзянскіх ініцыятываў «Наш Дом» Вольга Карач выступіла на 65-й сэсіі Камітэту ААН па ліквідацыі дыскрымінацыі ў стаўленьні да жанчын з заявай, у якой асобную ўвагу надала дыскрымінацыі сацыяльна і палітычна актыўных жанчын у Беларусі. Найпрасьцейшы спосаб ціску з боку ўладаў — гэта ціск празь дзяцей альбо пажылых бацькоў. І пакуль у рамках прынятых культурных нормаў галоўнай сфэрай дзейнасьці і клопату жанчыны будзе заставацца сям’я, гэты спосаб і надалей будзе працаваць найбольш эфэктыўна.\nРэч ня ў тым, што жанчыны павінны менш клапаціцца пра сям’ю, — мы не павінны станавіцца закладніцамі сваіх сем’яў. Яшчэ дакладней, дзяржава не павінна нас рабіць такімі закладніцамі. Бо вінаватая ў гэтым тэатры абсурду не сям’я, а сыстэма.\nПрызнаньне сыстэмнага характару праблемы — важны і неабходны крок, бо змагацца на месцах з «асобна ўзятымі кепскімі людзьмі» можна бясконца, і гэта будзе мець не надта вялікі посьпех. Але змаганьне з вытокам праблемы — практычна неабмежаванай уладай прадстаўнікоў дзяржаўных структур — у пэрспэктыве мусіць даць куды большы эфэкт.\nКалі Маладэчанскія міліцыянты зьбівалі Алесю Садоўскую за тое, што яна настойвала на складаньні пратаколу аб крадзяжы тэлефона ў навагоднюю ноч, яны гэта рабілі проста таму што маглі. І таму што прагнулі гэтай вельмі небясьпечнай асалоды — асалоды фізычнай улады над іншым чалавекам. Калі Алесю накіроўвалі на псыхіятрычную экспэртызу, дык гэтым казалі, што «нармальная жанчына» не стане змагацца з сыстэмай — ёй павінна быць не да таго. Калі ў яе адабралі дачку, то паказалі, што афіцыйная пазыцыя беларускай дзяржавы — гэта «жанчына, якая адстойвае свае правы і супрацьстаіць сыстэме, не можа быць добрай маці».\nКалі сына Вольгі Карач спрабавалі прызнаць дзіцём, якое знаходзіцца ў сацыяльна небясьпечным становішчы, то казалі, што бацькі неналежным чынам выконваюць свае абавязкі, а фактычным выхаваньнем хлопчыка займаецца бабуля. Але зь вялікай доляй упэўненасьці можна сьцьвярджаць, што сапраўднай прычынай такой увагі да гэтай сям’і стала палітычная актыўнасьць самой Вольгі.\nАсобнай праблемай ў такіх сытуацыях зьяўляецца тое, што юрыдычна даказаць ціск практычна немагчыма — па першае, ціснуць дзяржаўныя інстанцыі, па-другое, усе афіцыйныя дакумэнты афармляюцца так, што жанчыны на самой справе выглядаюць небясьпечнымі. Фармальна «прыдрацца» вельмі цяжка. Але ўсе мы, як кажуць, усё разумеем.\nМне цікава, у наколькі сацыяльна бясьпечным становішчы знаходзіцца Коля Лукашэнка — маці не прымае ўдзелу ў выхаваньні, бацька ўвесь час у разьездах і альбо перакладвае свае абавязкі на адпаведных памочнікаў, альбо возіць хлопчыка з сабой, вырываючы з навучальнага працэсу і фактычна прымушаючы да формаў дзейнасьці, якія не спрыяюць ні фізычнаму, ні псыхалягічнаму гарманічнаму разьвіцьцю дзіцяці. Але ніводная інспэкцыя не прыйдзе правяраць умовы жыцьця гэтага хлопчыка і не стане апытваць суседзяў.\nНейкім чынам прадстаўніцы і прадстаўнікі ўлады маюць гэтую супэрздольнасьць — сумяшчаць сямейнае і прафэсійнае. Нам жа, простым сьмяротным, застаецца толькі спадзявацца, што рэпрэсіўная машына нас не кране.


«За 20 гадоў я ня чуў столькі жорсткіх выказваньняў на адрас улады ад звычайных людзей»\n23 люты 2017, 20:26\nЧаму самыя масавыя выступы супраць Дэкрэту нумар 3 адбыліся менавіта ў Гомлі? У якія формы пратэсту можа выліцца незадаволенасьць людзей? Як самі чыноўнікі ставяцца да «дармаедзкага дэкрэту»? На гэтыя ды іншыя пытаньні ў перадачы «Інтэрвію тыдня» адказвае прававы інспэктар прафсаюзу Радыёэлектроннай прамысловасьці па Гомельскай вобласьці Леанід Судаленка. Зь ім гутарыў Віталь Цыганкоў.\n— Калі людзі абмяркоўваюць, чаму найбольш актыўны пратэст супраць дармаедзкага дэкрэту адбыўся ў Гомлі, — то, сярод іншага, спасылаюцца на тое, што там вельмі актыўна з грамадзянамі працаваў прафсаюз РЭП. Як і чым вы дапамагалі тым людзям, якія падпалі пад дзеяньне гэтага дэкрэту, як зь імі працавалі?\n— Наш прафсаюз на пачатку году пачаў акцыю ў падтрымку людзей, якія трапілі пад дэкрэт. Мы арганізавалі ў офісе збор подпісаў у адмену гэтага дэкрэту. А таксама я як прававы інспэктар прафсаюзу займаўся юрыдычным кансультаваньнем і складаньнем адпаведных скаргаў у падатковыя інспэкцыі.\nУ наш офіс за паўтара месяца прыйшло каля 5 тысяч чалавек. Акрамя таго, мы зьбіралі подпісы супраць дэкрэту на сайце зваротаў — каля 25 тысяч — і сабралі каля 200 індывідуальных скаргаў у падатковыя інспэкцыі.\n— Людзі, якія да вас прыходзяць, маюць вельмі вузкую задачу — пазбавіцца ад выплаты гэтага падатку? Ці яны гатовыя ў шырэйшым сэнсе выказваць сваю незадаволенасьць сацыяльнай палітыкай?\n— На агульным фоне эканамічнай сытуацыі ў краіне, калі людзі губляюць працу, зь імі не працягваюць працоўныя кантракты, упалі заробкі — дэкрэт стаў апошняй кропляй. Калі казаць пра матывацыю — дэкрэт патрабуе дастаць з кішэні грошы і аддаць. Розныя людзі прыходзілі да нас. Былі тыя, хто ўступаў у прафсаюз, іншыя проста хацелі пазьбегнуць падатку, і нічога іх больш не цікавіць. Але я скажу, што нават седзячы 20 гадоў у апазыцыйным асяродзьдзі, я ня чуў столькі жорсткіх выказваньняў на адрас улады ад звычайных людзей. Людзі кажуць, што гэта апошняя кропля.\n— А чаму менавіта Гомель прагучаў сваёй масавасьцю на акцыі пратэсту? Можа, у вас нейкая асабліва цяжкая эканамічная сытуацыя?\n— Я б не казаў, што ў Гомлі надта складаная сытуацыя ў адрозьненьне ад усёй краіны. Той факт, што ў нас выйшла больш людзей — я тлумачу гэта непасрэднай працай і нашага прафсаюзу, і іншых дэмакратычных арганізацыяў. Мы былі вельмі актыўныя ў сацыяльных сетках. Увогуле гэта вынік калектыўнай працы.\n— А наколькі тут важны той аспэкт, што раней многія жыхары вашага рэгіёну езьдзілі на працу ў Расею? Розьніца ў заробках там і ў Беларусі была ў некалькі разоў. Цяпер, калі і ў Расеі крызіс, шмат хто павяртаўся дадому — а тут працы няма.\n— Я пацьвярджаю вашы словы, доказ — паўтара месяца маёй працы зь людзьмі. У нас чэргі стаялі, і значная частка акурат былі тыя людзі, пра якіх вы кажаце. Яны раней добра зараблялі ў Расеі, дастаткова, каб утрымліваць тут сямʼю. Але цяпер там заробак 400–500 даляраў ужо лічыцца адносна добрым. І цяпер гэтыя людзі сядзяць тут, у Беларусі, перабіваюцца выпадковымі заробкамі. І яны хочуць, каб дзяржава іх не перасьледавала за тое, што яны часова не працуюць.\n— Ці маюць гэтыя людзі нейкія пэўныя палітычныя ці грамадзкія перакананьні?\n— Я з кожным з гэтых людзей праводзіў індывідуальную гутарку, высьвятляў асабістую гісторыю кожнага. Вядома, я не скажу, што ўсе гэтыя людзі заўтра гатовыя далучыцца да дэмакратычных арганізацыяў ці прафсаюзаў. Але багата хто зь іх выказвалі сваю згоду працаваць валянтэрамі, дапамагаць нашаму прафсаюзу.\nНапрыклад, просты хлопец. 22 гады, аўтамабільны мэханік. У траўні 2015-га ён прыйшоў з войска, адслужыў тэрміновую, і яго адразу залічылі ў «дармаеды». Сёньня ён ужо мае працу, але павінен заплаціць па дэкрэту. І ён сказаў мне, што «няма грошай вам дапамагчы, але я магу даць пачак паперы для вашай друкаркі, і я вам яе ахвярую, дзякуй, што вы ёсьць». Такія словы простага чалавека вельмі дапамагаюць працаваць.\n— Шмат крытыкі дасталася лідэрам апазыцыйных партыяў, што яны недаацанілі маштабы акцыі ў Менску 16 лютага і не далучыліся да яе. Як з гэтым было ў Гомлі?\nМне дзіўна глядзець, калі адны лідэры заклікаюць, вобразна кажучы, прыйсьці ў панядзелак, а іншыя — у аўторак\n— У Гомлі, у адрозьненьне ад Менску, усе дэмакратычныя арганізацыі абʼяднаныя і гуляюць на адным полі. Мне дзіўна глядзець, калі адны лідэры заклікаюць, вобразна кажучы, прыйсьці ў панядзелак, а іншыя — у аўторак. Трэба ж абʼяднацца дзеля адзінай мэты — адмены дэкрэту. Але лідэраў часам больш хвалююць іхнія палітычныя амбіцыі. У Гомлі нам удалося абʼяднацца вакол барацьбы з дэкрэтам — ніхто не цягнуў на сябе коўдру.\n— Зусім нядаўна ў Гомлі паводле рашэньня суду «дармаеда» Аляксандра Сямёнава вызвалілі ад выплаты падатку. Наколькі важны гэты прэцэдэнт і пра што ён сьведчыць?\n— Мы хацелі, каб суд прызнаў неканстытуцыйным гэты дэкрэт прэзыдэнта. І каб прызнаў Сямёнава чалавекам, які прымаў удзел у фінансаваньні дзяржаўных выдаткаў. Суд прыступіў да разгляду справы, але ўлада ачулася, і вынік мы ведаем — гэтая справа і ўсе астатнія «дармаедзкія» справы ня будуць падведамныя судам.\nУлада зрабіла пэўны крок наперад, працаўладкаваўшы таго ж Сямёнава і вызваліўшы яго ад падатку. Але за нашымі сьпінамі стаяць яшчэ 420 тысяч «дармаедаў», якія вырашылі не плаціць падатак. Хіба ўлада здолее іх усіх працаўладкаваць і вызваліць ад падатку?\nСплацілі падатак толькі 50 тысяч. Як усіх астатніх прыцягваць да адміністратыўнай адказнасьці? Як з усіх спагнаць грошы? Калі дэкрэт не адменяць, то восеньню ўлада зноў будзе рассылаць «лісты шчасьця». То бок сацыяльны пратэст будзе заставацца, і ўлада пра гэта ведае.\n— А што кажа ваш досьвед кантактаў з прадстаўнікамі гомельскай улады? Як яны ставяцца да дэкрэту?\n— Першая ластаўка ўжо сёньня прыляцела. Толькі што патэлефанаваў участковы і запрасіў да сябе на складаньне пратаколу за ўдзел у несанкцыянаваным масавым сходзе. Там ад 20 да 50 базавых адзінак штрафу або арышт да 15 сутак. Ужо шэсьць чалавек пацьвердзілі з тых, хто быў у першых шэрагах, што іх запрасілі ў міліцыю. То бок улада пайшла ў наступ, хоць да гэтага часу маўчала.\nВядома, чыноўнікі ў прыватных размовах кажуць, што на іх зваліўся такі кавалак працы ў сувязі з дэкрэтам і гэта не вытрымлівае ніякай крытыкі. Падаткоўцы кажуць, што іх і так мала хто паважаў — а цяпер увогуле людзям сорамна ў вочы глядзець. Вышэйстаячыя чыноўнікі, можа, унутры і не падтрымліваюць Дэкрэт, але публічна кажуць, што ён патрэбны дзеля сацыяльнай справядлівасьці.\nМэр Гомля нядаўна казаў, што ёсьць магчымасьць чалавеку прыйсьці да ўладаў, пакланіцца ім у ногі, і тады яго вызваляць ад падатку ў сувязі зь «цяжкай жыцьцёвай сытуацыяй». І сказаў, што ад падатку вызваляюць кожнага другога — але я дакладна ведаю, што гэта ня так.\n«Такіх пратэстаў не было з 2000-х гадоў». У Гомлі тысячы недармаедаў выйшлі на вуліцу\nГубарэвіч: «Тэмай круглага стала павінна стаць ня ўлада, а новая Беларусь»\nСуд у Гомлі спыніў разгляд пазову «дармаеда» Аляксандра Сямёнава\n«Так нічога ня зробіш — тут вілы трэба браць». У Менску апазыцыя зьбірала подпісы за адмену Дэкрэта № 3\nПольскі блогер апублікаваў здымкі ўцекачоў, якія прыйшлі зь Беларусі. Яны 21 дзень блукалі па лесе\nВідэакамэра над «гаршком» і спасаваныя памідоры. У ізалятарах працягваюць зьдзеквацца з «палітычных»\nАфганістан: Праваабаронцы абвінавачваюць Талібан у маштабным парушэньні правоў жанчын у Гераце